Portal d'Archivos Españoles

El Portal d'Archivos Españoles (orixinalmente en castellán Portal de Archivos Españoles, PARES) ye una plataforma informática creada pol Ministeriu de Cultura d'España que dexa l'accesu a documentos dixitalizaos de la rede d'archivos históricos del Estáu español, coles mires d'espublizar meyor la so información. El portal ufierta una amplia base de datos d'accesu llibre dirixida a los investigadores y los ciudadanos en xeneral. Inauguróse en mayu de 2007 y actualizóse en PARES 2.0 el 10 de mayu de 2016, con más de 33,9 millones d'imáxenes dixitales y 8,6 millones d'archivos de documentos.

Arrexunta, ente otros, los conteníos de:
 Archivu Xeneral d'Indies
 Archivu Xeneral de Simancas
 Archivu Históricu Nacional
 Archivu de la Corona d'Aragón
 Archivu Xeneral de l'Alministración
 Archivu Xeneral de la Guerra Civil Española
 Archivu de la Real Audiencia y Chancillería de Valladolid
 Archivu Históricu Provincial de Guipúzcoa
 Archivu Históricu Provincial de Vizcaya.

Amás, a estos conteníos fuéronse xuniendo otros proyeutos como'l rexistru de deportaos españoles en campos de concentración nazis, cartelos de la guerra civil española o les Respuestes Xenerales del Catastru d'Ensenada.

 Referencies 

 Enllaces esternos 
 Portal de Archivos Españoles (PARES) 

Categoría:Biblioteques dixitales
Categoría:Cultura d'España